DĖL SAVIVALDYBĖS ŠVIETIMO IR KULTŪROS ĮSTAIGŲ PASTATŲ IR PATALPŲ ŠILDYMO KARANTINO LAIKOTARPIU

2020 m. kovo 26 d. Nr. DĮV-286

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. kovo 14 d. nutarimu Nr. 207 ,,Dėl karantino Lietuvos Respublikos teritorijoje paskelbimo“, Šilumos tiekimo ir vartojimo taisyklių, patvirtintų Lietuvos Respublikos energetikos ministro 2010 m. spalio 25 d. įsakymu Nr. 1-297 ,,Dėl Šilumos tiekimo ir vartojimo taisyklių patvirtinimo“, 63 punktu:

1. N u s t a t a u, kad Šilalės rajono savivaldybės švietimo ir kultūros įstaigų pastatai nešildomi nuo 2020 m. kovo 27 d. iki karantino Lietuvos Respublikos teritorijoje laikotarpio pabaigos.

2. Į p a r e i g o j u rajono švietimo ir kultūros įstaigų vadovus pasirūpinti patalpų, kuriose dirbantys darbuotojai negali dirbti nuotoliniu būdu, šildymu.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui

(H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius Valdemaras Jasevičius